കോവിഡ് ചികിത്സാ കേന്ദ്രത്തിലെ സാധന സാമഗ്രകികള് കൈക്കലാക്കിയത് അപലപനീയമാണെന്ന് യു ഡിഎഫ് ചവറ: കോവിഡ് ചികിത്സാ കേന്ദ്രത്തിലെ ഫര്ണിച്ചറുകളും ഗൃഹോപകരണങ്ങളും മറ്റും കടലാസ് സംഘടനകളുടെ പേര് ഉപയോഗിച്ച് കൈക്കലാക്കിയത് അങ്ങേയറ്റം അപലപനീയമാണെന്ന് യു ഡിഎഫ് ചവറ നിയോജക മണ്ഡലം കമ്മിറ്റി. ചവറയില് കെഎംഎംഎല് കമ്ബനിയുടെ സി എസ്ആര് ഫണ്ടില് നിന്നും ആറ് കോടി രൂപാ വിനിയോഗിച്ച് നിര്മിച്ച കോവിഡ് ചികിത്സാ കേന്ദ്രത്തിലെ ഫര്ണിച്ചറുകളും ഗൃഹോപകരണങ്ങളും മറ്റുമാണ് ഭരണ സ്വാധീനം ഉപയോഗിച്ച് ചിലര് കൈക്കലാക്കിയിരിക്കുന്നത്. രാഷ്ട്രീയ നേതൃത്വത്തിന്റെ പിന്ബലമില്ലാതെ എന്എച്ച്എം ഉദ്ദ്യോഗസ്ഥരുടെ മാത്രം അറിവോടുകൂടി പൊതുമേഖാല സ്ഥാപനം സംഭാവന ചെയ്ത വസ്തുവകകള് കവര്ന്നെടുക്കാന് കഴിയുന്നത് വിശ്വസനീയമല്ല. എന്നാല് മാസം 15 ലക്ഷം രൂപാ വീതം ജീവനക്കാരുടെ ശമ്ബളവും, വാടകയും നല്കിയ ഇനത്തില് കെഎംഎംഎല് കമ്ബനി കോടികളാണ് ചെലവഴിച്ചിട്ടുള്ളത്. കട്ടിലുകളും കിടക്കകളും വാങ്ങിയ ഇനത്തില് വന് അഴിമതിയാണ് നടന്നിട്ടുള്ളത്. ബന്ധപ്പെട്ട തദ്ദേശ സ്വയംഭരണ സ്ഥാപനങ്ങളുടെ അറിവോ അനുമതിയോ ഇല്ലാതെ ഭരണ കക്ഷിയുടെ സ്വാധീനം ഉപയോഗിച്ച് കോവിഡിന്റെയും പ്രളയത്തിന്റെയും മറവില് ഇത്തരം പകല്ക്കൊള്ള നടത്തിയവരെയും കൂട്ടുനിന്നവരെയും നിയമത്തിന് മുന്നില് കൊണ്ടുവരുന്നതുവരെ ശക്തമായ പ്രതിഷേധ സമര പരിപാടികള് സംഘടിപ്പിക്കുമെന്ന് യുഡിഎഫ് ചവറ നിയോജക മണ്ഡലം കമ്മിറ്റി ചെയര്മാന് കോലത്ത് വേണുഗോപാല്,കണ്വീനര് ജസ്റ്റിന് ജോണ് എന്നിവര് അറിയിച്ചു.